( 390 ) 
fans et sierviteurs des srans bourgois , des Ghises , de Bonfrure, 
d’Abis et de Vesture, et aloient criant et demenant come les 
aultres qu’il ne feussent reconneus, car il s’i estoient boutés 
pour savoir et connoistre lesquelz estoient les plus avanchiés 
en celle armée, afin que se lesdis bourgois revenoient au-desus, 
que cheus qui estoient les plus coupables peussent estre punis. 
Ainsi s’en alèrent toute nuit par ces rues criant et braïant 
cascuns à seme manière, et fu telle heure (el heur) qu'il ni 
avoit en celle armée que cokins, truans, hengons et gens de 
petitte valleur. 
Quant che vint viers le jour, il alèrent par les maisons des 
connestables (1) qu’il connisoient , euls dire qu’il asamblasent 
leur gens et les amenassent ou marquiet armés et enbastenés, 
pour défendre les franquisses et privilèges de la ville, et que 
cheus qui n’i voroient point venir, il les yroient tuer en leur 
maisons. 
Quant che vint viers le jour, lesdis connestables menèrent 
leur gens ou marquiet et y en avoit tant que à miervelles ; et y 
estoit Pières au Toupet avoec pluiseurs bouchiers de Saint- 
Pière et de Saint-Jaque, Yernoul du Secap et pluiseurs aultres 
bon riques marchans d'avant la ville ; et estoient trestous ren- 
ghiés selonc les ruisos du marquiet. Adont fist-on laquier les 
cioques du bieffroit et descendirent cheus qui les avoient 
sonnés. 
Quant che vint ledit lundy au matin, le gouvreneur manda 
à Nostre-Dame, là il avoit couquié le nuitié, aucuns de ceuls 
qui estoient ou marquiet, tel que Ernoul du Secap, Pière au 
Toupet, Jehan d’Avennes, Jehan de Leuze et pluiseurs aultres, 
lesquelz y alèrent et firent tant qu'il l’amenèrent ou marquiet, 
et monseisneur le vesque ousy ; et saluèrent le commun , puis 
alèrent à l’uis de le halle et s’apoia monseigneur le vesque à le 
pière, et là fist un moult bielle prédicassion en apaisant le 
(1) L’Angleterre a conservé ses constables. 
